ዶ/ር ወርቅነህ ገበየሁ በኢትዮጵያ የተሾሙትን የጃፓን አምባሳደር ሹመትን ተቀበሉ
የኢ.ፌ.ዲ.ሪ የውጭ ጉዳይ ሚኒስትር ዶ/ር ወርቅነህ ገበየሁ በኢትዮጵያ አዲስ የተሾሙትን የጃፓን አምባሳደር የሹመት ደብዳቤ ቅጂ ተቀብለዋል፡፡ዶ/ር ወርቅነህ የአምባሳደር ዲያሱኬ ማትሱናጋ የሹመት ደብዳቤ ከተቀበሉ በኋላ ጃፓን የኢትዮጵያ የቅርብ አጋር እና ጊዜ የማይሽራት ወዳጅ መሆኗን ገልጸዋል፡፡ኢትዮጵያ ይህን ውጤታማ ግንኙነት የበለጠ ለማጠናከር እንደምትሰራ ያስታወቁት ዶ/ር ወርቅነህ ጃፓን ለምትሠጠው የልማት ዕርዳታ ምስጋናቸውን አቅርበዋል፡፡አዲስ የተሸሙት አምባሳደር መንግስታቸው የኢትዮጵያን የልማት ጥረት የበለጠ እንደሚያግዝ ገልጸው ግንኙነቱ የበለጠ እንዲጎለብት አበክረው እንደሚሰሩ ገልጸዋል ሲል የውጭ ጉዳይ ሚኒስቴር አሰውታውቋል፡፡  